pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ครม. เคาะร่าง พ.ร.ฎ.เวนคืนที่ดินเขตบางแค-หนองแขม ขยายทางหลวงท้องถิ่นเชื่อมถนน "ทวีวัฒนา-บางบอน 3"
วันจันทร์ที่ 17 ตุลาคม 2565
ครม. เคาะร่าง พ.ร.ฎ.เวนคืนที่ดินเขตบางแค-หนองแขม ขยายทางหลวงท้องถิ่นเชื่อมถนน "ทวีวัฒนา-บางบอน 3"
.....
ที่ประชุม ครม. (11 ต.ค. 65) อนุมัติร่างพระราชกฤษฎีกากําหนดเขตที่ดิน "ที่จะเวนคืน" ในท้องที่แขวงบางแคเหนือ แขวงหลักสอง เขตบางแค และแขวงหนองค้างพลู แขวงหนองแขม เขตหนองแขม กรุงเทพมหานคร พ.ศ. ...
.
การอนุมัติร่าง พ.ร.ฎ.ดังกล่าว เพื่อให้สามารถดําเนินการก่อสร้างและขยายทางหลวงท้องถิ่นสายเชื่อมระหว่าง “ถนนทวีวัฒนากับถนนบางบอน 3” ได้อย่างต่อเนื่อง เนื่องจาก พ.ร.ฎ.ฉบับเดิม เมื่อปี 61 กําลังจะสิ้นสุดในวันที่ 23 พ.ย. 65
.
โดยมีระยะทางก่อสร้างประมาณ 3 กิโลเมตร แบ่งเป็น 2 ช่วง ประกอบด้วย
.
• ช่วงที่ 1 ถนนทวีวัฒนาถึงซอยเพชรเกษม 69 เป็นการก่อสร้างทางยกระดับ (แนวเหนือ - ใต้) ข้ามซอยเพชรเกษมตามแนวถนนทวีวัฒนาและซอยเพชรเกษม 69
• ช่วงที่ 2 ซอยเพชรเกษม 69 ถึงถนนบางบอน 3
.
สําหรับขั้นตอนการดําเนินการ มีดังนี้
.
• ขยายช่องทางจราจรบริเวณสะพานข้ามคลองภาษีเจริญ จากเดิม 2 ช่องทางจราจร ขยายเป็น 4 ช่องทางจราจร
• ขยายช่องจราจรบริเวณซอยเพชรเกษม 69 และถนนบางบอน 3 จากเดิมขนาด 2 ช่องจราจร เป็นถนนคอนกรีตเสริมเหล็กขนาด 4 ช่องทางจราจร
• ขยายเส้นทางจราจรบริเวณแยกจุดตัดของถนนเลียบคลองภาษีเจริญฝั่งเหนือและฝั่งใต้เป็น 5 ช่องทางจราจร เพื่อให้รถสามารถเลี้ยวซ้ายผ่านตลอดบริเวณแยกจุดตัดทั้ง 2 ได้
.
ทั้งนี้ ร่าง พ.ร.ฎ.ฉบับนี้ มีกําหนดใช้บังคับ 4 ปี และเจ้าหน้าที่จะดําเนินการเข้าสํารวจที่ดินและอสังหาริมทรัพย์ที่อยู่ภายในแนวเขตที่ดินที่จะเวนคืน ภายใน 120 วัน นับแต่วันที่ พ.ร.ฎ.ใช้บังคับ เนื่องจากในช่วงที่มีการแพร่ระบาดของโรคโควิด-19 ทําให้การสํารวจอสังหาริมทรัพย์ที่ต้องเวนคืนยังไม่แล้วเสร็จ
.
อ่านเพิ่มเติม คลิกhttps://www.thaigov.go.th/news/contents/details/60330
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ดีอีเอส หารือบริษัทเฟิร์สบิท ร่วมพัฒนานโยบาย Smart City-5G- IoT
วันอังคารที่ 1 พฤศจิกายน 2565
ดีอีเอส หารือบริษัทเฟิร์สบิท ร่วมพัฒนานโยบาย Smart City-5G- IoT
ดีอีเอส หารือบริษัทเฟิร์สบิท ร่วมพัฒนานโยบาย Smart City-5G- IoT
วันนี้(1พฤศจิกายน2565)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานการประชุมหารือกับคณะผู้แทนจากบริษัทเฟิร์สบิทอินโฟร์เทกค์จํากัดเพื่อแลกเปลี่ยนข้อมูลองค์ความรู้เกี่ยวกับการพัฒนานโยบายSmart City 5GและloTรวมถึงอุปสรรคในการพัฒนาระบบ3G, 4G, 5G, iotและSmart City ณห้องประชุมMDES1ชั้น9กระทรวงดิจิทัลเพื่อเศรษฐกิจและสังคม
***************
รัฐบาลไทย-ข่าวทำเนียบรัฐบาล-รมต.อนุชา ลงพื้นที่ติดตามการซ่อมคันคลองมหาราชที่ถูกน้ำกัดเซาะขาด คาดว่าแล้วเสร็จใน 2 วัน
วันเสาร์ที่ 15 ตุลาคม 2565
รมต.อนุชา ลงพื้นที่ติดตามการซ่อมคันคลองมหาราชที่ถูกน้ํากัดเซาะขาด คาดว่าแล้วเสร็จใน 2 วัน
รมต.อนุชา ลงพื้นที่ติดตามการซ่อมคันคลองมหาราชที่ถูกน้ํากัดเซาะขาด คาดว่าแล้วเสร็จใน 2 วัน
วันนี้(15ต.ค.65)นายอนุชานาคาศัยรัฐมนตรีประจําสํานักนายกรัฐมนตรีลงพื้นที่ตรวจและติดตามความคืบหน้าการซ่อมแซมจุดที่น้ํากัดเซาะถนนขาดและน้ําทะลักเข้าสู่คลองมหาราชบริเวณทางหลวงชนบทหมายเลข3018 (สายคันคลองมหาราช)ในพื้นที่ม.12ต.ตลุกอ.สรรพยาจ.ชัยนาทโดยมีนายนทีมนตริวัตรองผู้ว่าราชการจังหวัดชัยนาทรักษาราชการแทนผู้ว่าราชการจังหวัดชัยนาทนายชิดชนกสมประเสริฐผู้อํานวยการสํานักงานชลประทานที่4รักษาราชการแทนผู้อํานวยการสํานักงานชลประทานที่12และหน่วยงานที่เกี่ยวข้องกล่าวบรรยายสรุปสถานการณ์
.
สําหรับสถานการณ์ล่าสุดหลายหน่วยงานได้เร่งบูรณาการทํางานร่วมกันไม่ว่าจะเป็นกรมชลประทานทางหลวงชนบทเจ้าหน้าที่ทหารศูนย์การทหารปืนใหญ่เจ้าหน้าที่ทหารจากศูนย์บรรเทาสาธารณภัยกองบิน4ตํารวจภูธรจังหวัดชัยนาทฯลฯโดยการซ่อมแซมทางเจ้าหน้าที่ได้ทําการนําหินคลุกมาเทบริเวณจุดที่น้ํากัดเซาะถนนขาดพร้อมทั้งยังได้นําเสาไม้ยูคามาตอกเป็นเข็มและวางถุงบิ๊กแบ็กนอกจากนี้ส่วนของคันดินที่อยู่ตรงข้ามจุดบริเวณน้ํากัดเซาะทางอบจ.ชัยนาทและปภ.จังหวัดชัยนาทได้นําไม้ยูคามาทําเป็นเสาเข็มพร้อมทั้งยังได้วางถุงบิ๊กแบ็กป้องกันไม่ให้น้ําที่พุ่งจากจุดบริเวณถนนขาดนั้นกัดเซาะ
.
รัฐมนตรีประจําสํานักนายกรัฐมนตรีเปิดเผยว่าวันนี้ทุกหน่วยไม่ว่าจะเป็นทางจังหวัดชัยนาทสํานักงานชลประทานที่12องค์การบริหารส่วนจังหวัดชัยนาทกองบังคับการตํารวจภูธรจังหวัดชัยนาทท้องถิ่นจังหวัดชัยนาทรวมถึงสํานักงานป้องกันและบรรเทาสาธารณภัยจังหวัดชัยนาทได้ระดมความช่วยเหลือประชาชนเนื่องจากพื้นที่นี้เป็นจุดที่น่าเป็นห่วงหากคันคลองขาดจะทําให้มีพื้นที่ได้รับความเสียหายหนักและกินวงกว้างพืชผลทางการเกษตรจะเสียหายทันทีจึงต้องเร่งทําการป้องกันคันคลองอีกฝั่งไว้และทําการปิดตรงจุดที่ขาดคาดการณ์ว่าจะดําเนินการให้สําเร็จภายใน2วันทั้งนี้ขอให้ประชาชนเบาใจว่าส่วนราชการและทุกภาคส่วนได้ช่วยกันในการระดมความช่วยเหลืออย่างเต็มกําลังในส่วนของรัฐบาลจะช่วยเหลือและเยียวยาอย่างเต็มที่ขอให้ประชาชนสบายใจได้
.
สําหรับการป้องกันไม่ให้เกิดเหตุซ้ําขณะนี้ได้มีการจัดเวรยามสํารวจในจุดที่อาจไม่ปลอดภัยในการพังทลายของคันกั้นน้ําเพื่อไม่ให้เกิดเหตุการณ์เช่นนี้ขึ้นอีกซึ่งสาเหตุเกิดจากน้ําในคลองมหาราชลดระดับลงทําให้เกิดข้อผิดพลาดจึงได้มีการดําเนินการแก้ไขปัญหาตรงนี้แล้ว
———-
รัฐบาลไทย-ข่าวทำเนียบรัฐบาล-เครือข่าย โคก หนอง นา จังหวัดพิจิตร เปิด
วันศุกร์ที่ 23 กันยายน 2565
เครือข่าย โคก หนอง นา จังหวัดพิจิตร เปิด
เครือข่าย โคก หนอง นา จังหวัดพิจิตร เปิด "ศูนย์เรียนรู้ โคก หนอง นา พ่อบุญมี แม่อุบล โดยพระครูต้น วัดระฆัง" ร่วมจัดกิจกรรมเอามื้อสามัคคี มุ่งสู่ความยั่งยืน
วันนี้ (23 กันยายน 2565) เวลา 09.00 น. นายสุทธิพงษ์ จุลเจริญ ปลัดกระทรวงมหาดไทย เปิดเผยว่า พระครูสมุห์วัชระ ภทฺทธมฺโม (พระครูต้น) ผู้ช่วยเจ้าอาวาสวัดระฆังโฆสิตาราม วรมหาวิหาร ในฐานะที่ปรึกษาปลัดกระทรวงมหาดไทย ภาคีเครือข่ายภาคศาสนา ได้ทําพิธีเจิมป้ายและเปิด "ศูนย์เรียนรู้ โคก หนอง นา พ่อบุญมี แม่อุบล โดยพระครูต้น วัดระฆัง" โดยมี นายศุภชัย สุพรรณทอง พัฒนาการจังหวัดพิจิตร นายสิทธิพันธ์ บุญมี นายอําเภอดงเจริญ นายสมชาย ศรีนวน นายกองค์การบริหารส่วนตําบลวังงิ้วใต้ นางสาวกาญจนา แก้วเกษ ผู้อํานวยการกลุ่มงานส่งเสริมการพัฒนาชุมชน พัฒนาการอําเภอ กํานัน ผู้ใหญ่บ้าน และผู้บริหารองค์กรปกครองส่วนท้องถิ่น และเครือข่ายโคก หนอง นา พัฒนาชุมชนพิจิตร ร่วมกิจกรรมฯ ณ หมู่ที่ 8 ตําบลวังงิ้วใต้ อําเภอดงเจริญ จังหวัดพิจิตร
นายสุทธิพงษ์ จุลเจริญ ปลัดกระทรวงมหาดไทย กล่าวว่า พระครูสมุห์วัชระ ภทฺทธมฺโม (พระครูต้น) ได้มีความตั้งใจที่จะพัฒนาพื้นที่ "ศูนย์เรียนรู้ โคก หนอง นา พ่อบุญมี แม่อุบล โดยพระครูต้น วัดระฆัง" แห่งนี้ ให้เกิดความยั่งยืน ซึ่งได้จัดทําป้ายองค์ความรู้ จุดเรียนรู้ต่าง ๆ เพื่ออบรมถ่ายทอดองค์ความรู้เกี่ยวกับศาสตร์พระราชา รวมถึงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ ประยุกต์สู่ “โคก หนอง นา” เพื่อให้เกิดการพัฒนาคนด้วยกระบวนการเรียนรู้ การมีส่วนร่วม ทําให้คนสามารถพึ่งพาตนเองเพื่อไปพัฒนาพื้นที่ สร้างงาน สร้างอาชีพ สร้างรายได้ สร้างความสุขในพื้นที่ นําไปสู่การสร้างรากฐานที่เข้มแข็งของชุมชนได้อย่างยั่งยืน
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า การดําเนินการในครั้งนี้เป็นการน้อมนําแนวพระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เรื่องหลักการ บ ว ร “บ้าน วัด ราชการ” เพื่อเสริมสร้างความมั่นคงในระดับชุมชนหมู่บ้าน นอกจากนี้ ยังมีกิจกรรมเอามื้อสามัคคีซึ่งประกอบด้วยกิจกรรมต่าง ๆ อาทิ 1) การปลูกไม้ คือ ต้นพยุง โดยพระครูสมุห์วัชระ ภทฺทธมฺโม (พระครูต้น) นายอําเภอดงเจริญ พัฒนาการจังหวัดพิจิตร และนายกองค์การบริหารส่วนตําบลวังงิ้วใต้ 2) กิจกรรมปลูกป่า ต้นสัก พยุง และมะค่าโมง 3) กิจกรรมปลูกตะไคร้ บริเวณรอบหนองน้ํา 4) กิจกรรมห่มดินตามหลักกสิกรรมธรรมชาติ 5) กิจกรรมการทําแซนวิชปลา และ 6) กิจกรรมหิ้วปิ่นโต ห่อข้าวมารับประทานอาหารกลางวันร่วมกัน
ด้าน พระครูสมุห์วัชระ ภทฺทธมฺโม (พระครูต้น) เปิดเผยว่า ในระยะยาวได้วางแผนที่จะดําเนินการก่อสร้างบ้านให้แก่ผู้ยากไร้ เพื่อให้ครัวเรือนยากจนได้มีที่อยู่อาศัย การอบรมให้ความรู้ พัฒนาทักษะครัวเรือนยากจน ให้สามารถพัฒนาเป็นปราชญ์เพื่อถ่ายทอดองค์ความรู้ให้แก่ประชาชนทั่วไปได้
รัฐบาลไทย-ข่าวทำเนียบรัฐบาล-"พล.เอกประวิตร" สุดภูมิใจและยินดีกับทีมวอลเลย์บอลหญิงไทย คว้าแชมป์วอลเลย์บอลหญิงอาเซียน กรังด์ปรี 2022 ครั้งที่ 2  ย้ำพร้อมผลักดันใช้วิทยาศาสตร์การกีฬา สู่ทุกศึกการแข่งขันต่อไป
วันอังคารที่ 13 กันยายน 2565
"พล.เอกประวิตร" สุดภูมิใจและยินดีกับทีมวอลเลย์บอลหญิงไทย คว้าแชมป์วอลเลย์บอลหญิงอาเซียน กรังด์ปรี 2022 ครั้งที่ 2  ย้ําพร้อมผลักดันใช้วิทยาศาสตร์การกีฬา สู่ทุกศึกการแข่งขันต่อไป
"พล.เอกประวิตร" สุดภูมิใจและยินดีกับทีมวอลเลย์บอลหญิงไทย คว้าแชมป์วอลเลย์บอลหญิงอาเซียน กรังด์ปรี 2022 ครั้งที่ 2  ย้ําพร้อมผลักดันใช้วิทยาศาสตร์การกีฬา สู่ทุกศึกการแข่งขันต่อไป
วันนี้ 11 ก.ย. 65 น.ส. ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประวิตร วงษ์สุวรรณ รองนายกรัฐมนตรี รักษาราชการนายกรัฐมนตรี รู้สึกยินดีและชื่นชมกับตําแหน่งแชมป์วอลเลย์บอลหญิงอาเซียน กรังด์ปรี 2022 ครั้งที่ 2 ที่ทีมวอลเลย์บอลหญิงไทยเอาชนะทีมชาติเวียดนาม 3 เซตรวด ในวันนี้
"พล.อ.ประวิตร ได้กล่าวชื่นชมและขอบคุณนักกีฬาและผู้ที่เกี่ยวข้องทุกท่านที่มีส่วนทําให้นักกีฬาวอลเลย์บอลหญิงของไทยพัฒนาผลงานได้อย่างชัดเจน ที่สามารถชนะ 3 ครั้งรวด จนได้รับแชมป์ในรายการนี้ เชื่อว่าคนไทยที่ได้ชมและร่วมลุ้น ก็มีความสุขและมีความภาคภูมิใจ ในความสําเร็จที่ไทยคว้าแชมป์มาได้ "
น.ส. ทิพานัน กล่าว น.ส. ทิพานัน กล่าวว่า ที่ผ่านมา พล.อ.ประวิตร ให้การสนับสนุนและส่งกําลังใจเชียร์ทีมวอลเลย์บอลหญิงทีมชาติไทยมาโดยตลอด โดยเฉพาะอย่างยิ่ง การสนับสนุนสร้างศูนย์วิทยาศาสตร์การกีฬาที่พัฒนาศักยภาพนักกีฬาในการแข่งขัน และในฐานะที่เป็นประธานบอร์ดการกีฬาแห่งประเทศไทยก็ได้สนับสนุนให้มีการสร้างศูนย์วิทยาศาสตร์การกีฬาเพื่อใช้พัฒนานักกีฬาของไทยให้มีความเข้มแข็ง ให้มีศักยภาพทัดเทียมแจ่งขันระดับสากลต่อไป
รัฐบาลไทย-ข่าวทำเนียบรัฐบาล-รมว.สุชาติ ห่วงใยเคสลูกจ้างถูกไฟช็อตเสียชีวิตบนเรือต่างชาติ สั่ง กสร.ตรวจสอบข้อเท็จจริงทันที
วันอาทิตย์ที่ 18 กันยายน 2565
รมว.สุชาติ ห่วงใยเคสลูกจ้างถูกไฟช็อตเสียชีวิตบนเรือต่างชาติ สั่ง กสร.ตรวจสอบข้อเท็จจริงทันที
รมว.แรงงาน ห่วงใย ลูกจ้างถูกไฟช็อตเสียชีวิตบนเรือต่างชาติ สั่งกรมสวัสดิการและคุ้มครองแรงงาน (กสร.) ตรวจสอบข้อเท็จจริงทันที ยืนยันไม่ทอดทิ้งพร้อมหาทางช่วยเหลือครอบครัวลูกจ้างที่เสียชีวิตอย่างเต็มที่
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีสื่อเสนอข่าวแม่ร้องขอความเป็นธรรม ลูกชายทํางานเป็นลูกเรือบนเรือบรรทุกน้ํามันของชาวต่างชาติ ถูกไฟดูดเสียชีวิตบนเรือ เมื่อวันที่ 24 สิงหาคม 2565 โดยนายจ้างชาวต่างชาติให้การช่วยเหลือในเรื่องของคดีเป็นเงิน 50,000 บาท นั้น หลังจากทราบข่าวดังกล่าว ท่าน พล.อ.ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี ซึ่งท่านกํากับดูแล กระทรวงแรงงาน ได้แสดงความห่วงใยและเสียใจกับเหตุการณ์ที่เกิดขึ้น และสั่งให้กระทรวงแรงงานช่วยเหลือครอบครัวผู้เสียชีวิต ผมจึงได้สั่งการให้กรมสวัสดิการและคุ้มครองแรงงาน (กสร.) ส่งพนักงานตรวจความปลอดภัย สํานักงานสวัสดิการและคุ้มครองแรงงานจังหวัดชลบุรี (สสค.ชลบุรี) ศูนย์ความปลอดภัยในการทํางานเขต 2 ชลบุรี (ศปข. 2) ร่วมกับเจ้าหน้าที่สํานักงานประกันสังคมจังหวัดชลบุรี ตรวจสอบข้อเท็จจริงพร้อมช่วยเหลือครอบครัวลูกจ้างทันที เบื้องต้นได้รับรายงานว่า เมื่อวันที่ 2 กันยายน 2565 พนักงานตรวจความปลอดภัย สสค.ชลบุรี ได้รับแจ้งจากญาติผู้เสียชีวิตว่า ลูกจ้างทํางานบนเรือได้เสียชีวิต เนื่องจากถูกไฟฟ้าช็อตบนเรือต่างชาติ โดยลูกจ้างผู้เสียชีวิต เป็นคนไทย อายุ 44 ปี เป็นลูกจ้างของบริษัทแห่งหนึ่งย่านเขตสะพานสูง กรุงเทพมหานคร ซึ่งปฏิบัติงานอยู่ท่าเรืออยู่ที่พัทยา จังหวัดชลบุรี โดยลูกจ้างมีหน้าที่ต้องขึ้นไปปฏิบัติงานบนเรือต่างชาติ และได้ถูกไฟฟ้าช็อตเสียชีวิตบนเรือต่างชาติดังกล่าว ทั้งนี้ พนักงานตรวจความปลอดภัย สสค. ชลบุรี ศปข.2 และหน่วยงานสังกัดกระทรวงแรงงาน ได้เข้าช่วยเหลือครอบครัวลูกจ้างที่เสียชีวิตจากเหตุถูกไฟช็อตบนเรือต่างชาติ พร้อมตรวจสอบข้อเท็จจริงเพิ่มเติมจากผู้ที่เกี่ยวข้องต่อไป
ทางด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวว่า หลังจากท่านรัฐมนตรีว่าการกระทรวงแรงงานได้มีข้อสั่งการมา พนักงานตรวจความปลอดภัย สสค.ชลบุรี 2 และ ศปข. 2 ได้มีหนังสือเชิญนายจ้างมาพบในวันที่ 19 กันยายน 2565 เวลา 13.30 น. เพื่อชี้แจงข้อเท็จจริงและนําเอกสารหลักฐานที่เกี่ยวข้องกับลูกจ้างผู้เสียชีวิต และเอกสารการดําเนินการด้านความปลอดภัย อาชีวอนามัย และสภาพแวดล้อมในการทํางานยื่นต่อพนักงานตรวจความปลอดภัย โดยจะดําเนินการช่วยเหลือญาติของลูกจ้างผู้เสียชีวิตให้ได้รับสิทธิประโยชน์ที่พึงได้รับตามกฎหมายต่อไป ทั้งนี้ ผมต้องขอความร่วมมือนายจ้าง และลูกจ้างให้ปฏิบัติตามพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 อย่างเคร่งครัดด้วย หากนายจ้าง/เจ้าของสถานประกอบกิจการใดมีข้อสงสัยเกี่ยวกับการปฏิบัติตามกฎหมายความปลอดภัยในการทํางาน สามารถสอบถามข้อมูลเพิ่มเติมได้ที่ กองความปลอดภัยแรงงาน โทรศัพท์ 0 2448 9128-39 หรือโทรศัพท์สายด่วน 1506 กด 3 และ 1546
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เปิดงาน “HOPE ความหวัง หลังกำแพง” โชว์ของเปิดร้านสินค้านักโทษ ยันไม่เคยคิดทิ้งผู้ต้องขัง พร้อมให้ความรู้ สร้างอาชีพ
วันพุธที่ 14 กันยายน 2565
รัฐมนตรีว่าการกระทรวงยุติธรรม เปิดงาน “HOPE ความหวัง หลังกําแพง” โชว์ของเปิดร้านสินค้านักโทษ ยันไม่เคยคิดทิ้งผู้ต้องขัง พร้อมให้ความรู้ สร้างอาชีพ
รัฐมนตรีว่าการกระทรวงยุติธรรม เปิดงาน “HOPE ความหวัง หลังกําแพง” โชว์ของเปิดร้านสินค้านักโทษ ยันไม่เคยคิดทิ้งผู้ต้องขัง พร้อมให้ความรู้ สร้างอาชีพ ชวนประชาชนร่วมงานซื้อของ เป็นกําลังใจให้โอกาสผู้ก้าวพลาด
เมื่อวันที่ 29 ส.ค. เวลา 17.00 น. ที่เรือนจํากลางคลองเปรม นายสมศักดิ์ เทพสุทิน รมว.ยุติธรรม เป็นประธานในพิธีเปิดงานนิทรรศการผลิตภัณฑ์ราชทัณฑ์ ประจําปี 2565 (ครั้งที่ 53) “ HOPE ความหวัง หลังกําแพง” โดยมี ว่าที่ ร.ต.ธนกฤต จิตรอารีย์รัตน์ เลขานุการ รมว.ยุติธรรม นายสหการณ์ เพ็ชรนรินทร์ รองปลัดกระทรวงยุติธรรม นายอายุตม์ สินธพพันธุ์ อธิบดีกรมราชทัณฑ์ ผู้บริหารกระทรวง และข้าราชการ ร่วมงาน โดยก่อนเปิดงานมีการแสดงจากผู้ต้องขังจากเรือนจําต่างๆ และการแสดงดนตรีจาก แพท เพาเวอร์แพท นักร้องและอดีตผู้ต้องขัง
นายสมศักดิ์ กล่าวเปิดงานว่า การจัดงานได้สะท้อนให้เห็นถึงความมุ่งมั่น ตั้งใจ ของกรมราชทัณฑ์ในการพัฒนาพฤตินิสัยผู้ก้าวพลาด และการเปิดโอกาส ให้ผู้อยู่หลังกําแพง ซึ่งได้รับการปรับปรุง เปลี่ยนแปลง พัฒนาพฤตินิสัย ด้วยการฝึกฝน เรียนรู้ ระเบียบวินัย การฝึกสมาธิ การศึกษา ทั้งคณิตศาสตร์ ภาษาอังกฤษ และนิคมอุตสาหกรรมราชทัณฑ์ เพื่อเตรียมความพร้อมการกลับสู่สังคม ขณะเดียวกัน การฝึกอาชีพต่างๆ เป็นสิ่งสําคัญ ที่เราผลักดันมาอย่างต่อเนื่อง งานในวันนี้มีสินค้าหลากหลายเหล่านี้ เป็นผลงานของผู้ต้องขัง เช่น งานเฟอร์นิเจอร์เครื่องเรือนไม้ งานประดิษฐ์ งานผ้าไหม ผ้าทอ งานบริการอาหารเครื่องดื่ม การจําลองรูปแบบเรือนจําท่องเที่ยวและเกษตร และการแสดงศักยภาพด้านการแสดงต่างๆ ที่ได้รับการฝึกฝนเรียนรู้ จากหลังกําแพง
"ผมขอยืนยันว่า กระทรวงยุติธรรม โดยกรมราชทัณฑ์ ไม่เคยทอดทิ้งผู้ต้องขัง ซึ่งการทํางาน 3 ปี ของผม พยายามคิดโครงการต่างๆ เพื่อให้ผู้ต้องขังมีความรู้ มีรายได้แม้อยู่ในเรือนจํา และมีอาชีพ อย่างยั่งยืน เมื่อก้าวผ่านกําแพงนี้ ผมอยากฝากผู้ประกอบการ และสังคม ช่วยกันเปิดโอกาส เปิดรับผู้ก้าวพลาดเหล่านี้ เพราะในเวลาที่รับผิด เขาได้รับการฝึกอบรมที่หลากหลาย ขัดเกลาจิตใจ ดังนั้น เมื่อเขามีอาชีพ มีรายได้เลี้ยงครอบครัว ก็จะไม่กลับไปกระทําผิดซ้ํา สุดท้ายนี้ อยากเชิญชวน พี่น้องประชาชนทั่วประเทศ เข้าร่วมงาน นิทรรศการฯ และขอให้มาช่วยกันอุดหนุนสินค้าต่างๆ เพื่อเป็นกําลังใจให้กับผู้ก้าวพลาด" นายสมศักดิ์ กล่าว
จากนั้นนายสมศักดิ์ ได้มอบรางวัลการประกวดเครื่องเรือนไม้จากฝีมือผู้ต้องขัง และการสวนสนาม และได้เยี่ยมชมบูธและร้านค้าต่างๆ ที่นําสินค้าจากผู้ต้องขังจากเรือนจําทั่วประเทศมาจัดแสดง อาทิ เครื่องไม้ โต๊ะ ตู้ เตียง อาหารคาว หวาน และของที่ระลึก
รัฐบาลไทย-ข่าวทำเนียบรัฐบาล-“อนุทิน” ยันฉีดวัคซีนโควิดเด็ก 6 เดือน - 4 ปีเป็นไปตามหลักวิชาการ ลงทะเบียนสมัครใจฉีดแล้ว 4 แสนราย
วันอาทิตย์ที่ 9 ตุลาคม 2565
“อนุทิน” ยันฉีดวัคซีนโควิดเด็ก 6 เดือน - 4 ปีเป็นไปตามหลักวิชาการ ลงทะเบียนสมัครใจฉีดแล้ว 4 แสนราย
รองนายกรัฐมนตรีและรัฐมนตรีว่าการกระทรวงสาธารณสุข ยันคิกออฟฉีดวัคซีนโควิดเด็ก 6 เดือน - 4 ปี วันที่ 12 ตุลาคมนี้ ทําตามหลักวิชาการ ลงทะเบียนแล้ว 4 แสนราย จากที่เข้ามาล็อตแรก 5 แสนโดส พร้อมสั่งเพิ่มหากมีความต้องการ
รองนายกรัฐมนตรีและรัฐมนตรีว่าการกระทรวงสาธารณสุข ยันคิกออฟฉีดวัคซีนโควิดเด็ก 6 เดือน - 4 ปี วันที่ 12 ตุลาคมนี้ ทําตามหลักวิชาการ ลงทะเบียนแล้ว 4 แสนราย จากที่เข้ามาล็อตแรก 5 แสนโดส พร้อมสั่งเพิ่มหากมีความต้องการ
วันนี้ (9 ตุลาคม 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ถึงการคิกออฟฉีดวัคซีนโควิด 19 สําหรับเด็กอายุ 6 เดือนถึง 4 ปี วันที่ 12 ตุลาคม 2565 ว่าการดําเนินการฉีดวัคซีนโควิด 19 ในเด็กกลุ่มดังกล่าว เป็นไปตามหลักวิชาการ ซึ่งการนําวัคซีน ยา หรือเวชภัณฑ์ใดก็ตามมารักษาโรคหรือเสริมสร้างภูมิคุ้มกัน ต้องผ่านการรับรองจากสํานักงานคณะกรรมการอาหารและยา (อย.) คณะอนุกรรมการสร้างเสริมภูมิคุ้มกัน และคณะกรรมการโรคติดต่อแห่งชาติ จึงขอให้ความมั่นใจ
นายอนุทินกล่าวว่า ขณะนี้คนส่วนใหญ่ฉีดวัคซีนมากกว่า 75% แล้ว ที่ยังตกค้างคือเด็ก เพราะตอนนั้นวัคซีนยังไม่ครอบคลุม แต่ตอนนี้ขยายอายุลงไปถึง 6 เดือนแล้ว ซึ่งเด็กมีโอกาสติดเชื้อสูงมาก จากการไปโรงเรียนและเดินทาง ที่เรากลัวคือ แม้เด็กติดเชื้อเขาจะมีสุขภาพแข็งแรง แต่หากในบ้านมีผู้สูงอายุที่ยังไม่รับวัคซีนด้วย เด็กจะเป็นคนกระจายเชื้อได้ แนวทางที่ดีที่สุด คือ ทําให้เด็กอายุ 6 เดือนขึ้นไปได้ฉีดวัคซีน ซึ่งทราบว่าผู้ปกครองลงทะเบียนสมัครใจให้เด็กกลุ่มนี้ฉีดประมาณ 4 แสนรายแล้ว โดยวัคซีนเด็กล็อตแรกมี 5 แสนโดส และหากผู้ปกครองแจ้งความประสงค์เพิ่มขึ้นก็จะสั่งเข้ามามากขึ้น ทั้งนี้ สิ่งสําคัญไม่ใช่แค่เด็กเท่านั้น แต่กลุ่มผู้สูงอายุก็ต้องขอให้มารับวัคซีนทุกคน เพราะจะช่วยลดความรุนแรงของโรค ลดการเสียชีวิตได้ ยิ่งหากได้รับเข็ม 3 หรือ 4 แล้วยิ่งปลอดภัย แทบจะไม่มีการเสียชีวิต
********************************* 9 ตุลาคม 2565
รัฐบาลไทย-ข่าวทำเนียบรัฐบาล-รมว.พม. เปิดศูนย์ช่วยเหลือสังคมตำบลเพิ่ม ที่ จ.พิษณุโลก พร้อมกำชับทีม พม. ดูแลใกล้ชิดทุกครอบครัวเหยื่อกราดยิง ที่ จ.หนองบัวลำภู
วันจันทร์ที่ 10 ตุลาคม 2565
รมว.พม. เปิดศูนย์ช่วยเหลือสังคมตําบลเพิ่ม ที่ จ.พิษณุโลก พร้อมกําชับทีม พม. ดูแลใกล้ชิดทุกครอบครัวเหยื่อกราดยิง ที่ จ.หนองบัวลําภู
รมว.พม. เปิดศูนย์ช่วยเหลือสังคมตําบลเพิ่ม ที่ จ.พิษณุโลก พร้อมกําชับทีม พม. ดูแลใกล้ชิดทุกครอบครัวเหยื่อกราดยิง ที่ จ.หนองบัวลําภู
เมื่อวันที่ 8 ต.ค. 65เวลา 10.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานในพิธีเปิดศูนย์ช่วยเหลือสังคมตําบลแม่ระกา ณ องค์การบริหารส่วนตําบลแม่ระกา อําเภอวังทอง จังหวัดพิษณุโลก เพื่อเป็นศูนย์กลางในการช่วยเหลือและให้บริการด้านสวัสดิการสังคมแบบครบวงจรอย่างเบ็ดเสร็จ ณ จุดเดียว (One Stop Service) สําหรับประชาชนทุกช่วยวัย โดยเฉพาะกลุ่มเปราะบางในพื้นที่ตั้งแต่เด็ก เยาวชน ผู้สูงอายุ คนพิการ และผู้ด้อยโอกาส ที่ประสบปัญหาความเดือดร้อนทางสังคม ด้วยการบูรณาการบริการสวัสดิการสังคมของทุกกรมสังกัดกระทรวง พม. ร่วมกับภาคีเครือข่ายในพื้นที่ เป็นการอํานวยความสะดวกให้ประชาชนได้สามารถเข้าถึงสวัสดิการสังคมอย่างทั่วถึงและเป็นธรรม โดยไม่ทิ้งใครไว้ข้างหลังตามนโยบายของรัฐบาล นอกจากนี้ เป็นประธานในพิธีมอบประกาศนียบัตรแก่ อพม. เข้มแข็ง จํานวน 5 ราย และมอบถุงยังชีพช่วยเหลือครัวเรือนเปราะบาง จํานวน 80 ครัวเรือน โดยมี คณะผู้บริหารกระทรวง พม. นายภูสิต สมจิตต์ ผู้ว่าราชการจังหวัดพิษณุโลก ผู้แทนภาคีเครือข่าย และอาสาสมัครพัฒนาสังคมและความมั่นคงของมนุษย์ (อพม.) เข้าร่วมงาน
นายจุติ กล่าวว่า วันนี้ กระทรวง พม.ได้มาเปิดศูนย์ช่วยเหลือสังคมตําบลแม่ระกา ซึ่งมีนายกองค์การบริหารส่วนตําบลแม่ระกาเป็นประธาน โดยศูนย์แห่งนี้เป็นความตั้งใจของรัฐบาล เพื่อให้หน่วยงานทุกกระทรวงได้บูรณาการการทํางานร่วมกัน ทําให้ครอบครัวเข้มแข็ง มีความสุขเพิ่มมากขึ้น ตามพระราชดํารัสของพระบาทสมเด็จพระเจ้าอยู่หัว อีกทั้ง เป็นศูนย์ที่ช่วยแก้ปัญหาความยากจนของประชาชน ซึ่งไม่สามารถสําเร็จภายในวันเดียว แต่จําเป็นต้องอาศัยระยะเวลา แต่ต้องทําให้ประชาชนเข้มแข็ง มีความสุข ครอบครัวอบอุ่น เพราะถ้าทุกคนมีความสุขแล้วจะสามารถเดินหน้าต่อไปได้
นายจุติ กล่าวเพิ่มเติมว่า สําหรับเหตุการณ์กราดยิงที่จังหวัดหนองบัวลําภู วานนี้ (7 ต.ค. 65) ตนได้ร่วมลงพื้นที่ไปเยี่ยมครอบครัวผู้สูญเสียกับคณะนายกรัฐมนตรี โดยกระทรวง พม. พร้อมเข้าไปให้ความช่วยเหลือทุกครอบครัวอย่างเต็มที่ โดยเฉพาะครอบครัวแม่เลี้ยงเดี่ยว จํานวน 13 ครอบครัว ครอบครัวที่มีคุณพ่อคุณแม่ จํานวน 10 ครอบครัว และครอบครัวที่ฝากปู่ย่าตายายเลี้ยง จํานวน 18 ครอบครัว ทั้งนี้ กระทรวง พม. ได้จัดทีมเจ้าหน้าที่เข้าไปดูแลช่วยเหลือทุกครอบครัว เพื่อให้กําลังใจและเยียวยาสภาพจิตใจอย่างใกล้ชิด และที่สําคัญ เราจะเข้าไปช่วยแก้ปัญหา เพื่อให้ชีวิตสามารถดําเนินต่อไปได้ภายหลังจากกลับบ้านแล้ว โดยได้มอบนโยบายว่า กระทรวง พม. ต้องทํางานใกล้ชิดกับกรมสุขภาพจิต และโรงพยาบาลหนองบัวลําภู และภายใน 3 เดือนแรก จะต้องมีแผนชัดเจนว่า เราได้ช่วยเหลืออย่างไรบ้าง และในระยะยาวจะมีแผนการช่วยเหลือต่อไปอย่างไร
รัฐบาลไทย-ข่าวทำเนียบรัฐบาล-“ทิพานัน”เตือนประชาชนระวังตกเป็นเหยื่อหลอกลงทุนคริปโตฯ ชี้ช่องตรวจสอบข้อมูลก่อนตัดสินใจ ย้ำรัฐบาลห่วงนักลงทุนดิจิทัล กำชับทุกหน่วยงานให้ความรู้สกัดการสูญเสีย
วันเสาร์ที่ 3 กันยายน 2565
“ทิพานัน”เตือนประชาชนระวังตกเป็นเหยื่อหลอกลงทุนคริปโตฯ ชี้ช่องตรวจสอบข้อมูลก่อนตัดสินใจ ย้ํารัฐบาลห่วงนักลงทุนดิจิทัล กําชับทุกหน่วยงานให้ความรู้สกัดการสูญเสีย
“ทิพานัน”เตือนประชาชนระวังตกเป็นเหยื่อหลอกลงทุนคริปโตฯ ชี้ช่องตรวจสอบข้อมูลก่อนตัดสินใจ ย้ํารัฐบาลห่วงนักลงทุนดิจิทัล กําชับทุกหน่วยงานให้ความรู้สกัดการสูญเสีย
วันที่3กันยายน2565น.ส.ทิพานันศิริชนะรองโฆษกประจําสํานักนายกรัฐมนตรีเตือนพี่น้องประชาชนศึกษาข้อมูลให้รอบด้านก่อนตัดสินใจลงทุนในสินทรัพย์ดิจิทัลทั้งบิตคอยน์และคริปโทเคอร์เรนซีอาจถูกหลอกลวงสร้างความเสียหายเป็นวงกว้างทั้งนี้ปัจจุบันพบว่ามีกลุ่มผู้เสียหายถูกหลอกให้ลงทุนซื้อขายเหรียญคริปโตฯสูญเงินไปกว่าหลายล้านบาท
น.ส.ทิพานันกล่าวต่อว่าว่านักลงทุนควรศึกษาให้รอบคอบก่อนการลงทุนและตรวจสอบว่าผู้ขายอยู่ในข่ายที่ต้องได้รับใบอนุญาตจากก.ล.ต.หรือไม่หากเข้าข่ายได้รับอนุญาตแล้วหรือยังโดยสามารถตรวจสอบรายชื่อผู้ประกอบธุรกิจสินทรัพย์ดิจิทัลที่ได้รับใบอนุญาตได้ที่www.sec.or.thหรือทางแอปพลิเคชัน“SEC Check First”หากมีข้อสงสัยสามารถโทรปรึกษาได้ที่ศูนย์บริการประชาชนก.ล.ต.โทร. 1207ที่สําคัญควรตรวจสอบชื่อเว็บไซต์และรายชื่อผู้ประกอบธุรกิจให้ครบถ้วนทุกตัวอักษรเพื่อป้องกันมิจฉาชีพปลอมแปลงและสามารถแจ้งความในคดีอาชญากรรมทางเทคโนโลยีผ่านทางศูนย์ฯผ่านเว็บไซต์www.thaipoliceonline.comหรือเดินทางไปแจ้งความกับพนักงานสอบสวนในทุกพื้นที่ทั่วประเทศรวมทั้งติดตามข้อมูลข่าวสารของทางการเกี่ยวกับการหลอกลวงลงทุน
น.ส.ทิพานันกล่าวว่ารัฐบาลยังยืนยันว่าสนับสนุนการลงทุนด้านดิจิทัลเพื่อความก้าวหน้าทางเศรษฐกิจโดยปัจจุบันประเทศไทยมีกฎหมายที่กํากับดูแลการออกและเสนอขายสินทรัพย์ดิจิทัลในประเทศไทยโดยตรงคือพ.ร.ก.การประกอบธุรกิจสินทรัพย์ดิจิทัลพ.ศ.๒๕๖๑เพื่อคุ้มครองผู้ลงทุนลดความเสี่ยงจากการถูกหลอกหรือถูกเอาเปรียบสร้างความชัดเจนในการกํากับดูแลให้ผู้ที่ต้องการใช้สินทรัพย์ดิจิทัลนี้โดยสุจริตสามารถทําได้และป้องกันการฟอกเงินหรือใช้สินทรัพย์ดิจิทัลในทางไม่สุจริตและเพื่อให้สามารถนําเทคโนโลยีมาทําให้เกิดการพัฒนาทางเศรษฐกิจและสังคมอย่างยั่งยืน ส่วนหากมีการฝ่าฝืนหรือไม่ปฏิบัติตามกฎหมายฉบับนี้ก็จะมีโทษทางอาญาโดยฐานความผิดและอัตราโทษเทียบเคียงได้กับกฎหมายว่าด้วยหลักทรัพย์และตลาดหลักทรัพย์และยังมีการนําบทบัญญัติเกี่ยวกับมาตรการลงโทษทางแพ่งมาบังคับเพื่อให้การบังคับใช้กฎหมายนี้ด้วย
“รัฐบาลมีความห่วงใยเป็นอย่างมากมีการกําชับให้หน่วยงานที่เกี่ยวข้องดําเนินการป้องปรามและเร่งให้ความรู้เกี่ยวกับกฎหมายและการลงทุนในสินทรัพย์ดิจิทัลเพื่อความรู้ความเข้าใจหลีกเลี่ยงไม่ให้เผชิญความเสี่ยงจนเกิดการสูญเสียรวมทั้งตกเป็นเหยื่อของมิจฉาชีพ”น.ส.ทิพานันกล่าว
รัฐบาลไทย-ข่าวทำเนียบรัฐบาล-การรักษาโควิด-19 และการรับวัคซีน หลังปรับสู่การเป็นโรคติดต่อเฝ้าระวัง
วันอังคารที่ 4 ตุลาคม 2565
การรักษาโควิด-19 และการรับวัคซีน หลังปรับสู่การเป็นโรคติดต่อเฝ้าระวัง
วันเสาร์ที่ 1 ตุลาคม 2565
ต่อจากนี้ไป ขอเชิญรับฟังไทยคู่ฟ้า
วันนี้(1ต.ค.65) เป็นวันแรกที่โรคโควิด-19 ปรับเปลี่ยนจาก โรคติดต่ออันตราย เป็น
โรคติดต่อที่ต้องเฝ้าระวัง ประชาชนที่ติดเชื้อโควิด-19 ยังคงรักษาฟรีตามสิทธิทั้ง 3 กลุ่ม คือ บัตรทอง
ประกันสังคม และข้าราชการ อาจใช้บริการระบบแพทย์ทางไกลผ่านแอปพลิเคชัน Clicknic, Good Doctor,
MorDee หรือร้านขายยาเจอแจกจบผู้ป่วยอาการฉุกเฉินวิกฤตเข้ารับการรักษาได้ทุกสถานพยาบาลทั้งรัฐและเอกชนตามสิทธิ UCEP Plus
สําหรับการฉีดวัคซีน ประชาชนอายุ 6 เดือนขึ้นไปเข้ารับวัคซีนได้ฟรีในสถานพยาบาลที่คณะกรรมการโรคติดต่อจังหวัดกําหนด โดยควรรับเข็มที่ 4 หลังฉีดเข็ม 3 ครบ 4 เดือน
ส่วนเข็มที่ 5 และเข็มถัดไปพิจารณาฉีดในกลุ่ม608 บุคลากรทางการแพทย์และผู้ทํางานสัมผัสกับคนจํานวนมาก
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ไอแบงก์เพิ่มสาขาบริการทุกวันรองรับการทำธุรกรรมเสาร์อาทิตย์ เริ่ม 1 ตุลาคม นี้
วันพุธที่ 31 สิงหาคม 2565
ไอแบงก์เพิ่มสาขาบริการทุกวันรองรับการทําธุรกรรมเสาร์อาทิตย์ เริ่ม 1 ตุลาคม นี้
ไอแบงก์เพิ่มจํานวนสาขาที่เปิดบริการให้บริการทุกวัน รองรับลูกค้ากลุ่มเป้าหมายที่จําเป็นต้องทําธุรกรรมทางการเงินทุกวัน และอํานวยความสะดวกผู้ใช้บริการกับธนาคารในช่วงวันหยุดสุดสัปดาห์ เริ่มวันที่ 1 ตุลาคม 2565 นี้เป็นต้นไป
นายวุฒิชัย สุระรัตน์ชัย กรรมการและผู้จัดการธนาคารอิสลามแห่งประเทศไทย (ไอแบงก์) เปิดเผยว่า “ในช่วง 2-3 ปีที่ผ่านมา ธนาคารได้ทยอยปิดสาขาในห้างสรรพสินค้า ซึ่งเป็นสาขาที่ให้บริการลูกค้า 7 วัน จนถึงปัจจุบันเหลือเพียง 3 สาขา คือ สาขาสถานีขนส่งสายใต้ สาขาพระนครศรีอยุธยา (ตั้งอยู่ที่ศูนย์การค้าอยุธยาพาร์ค) และสาขาบิ๊กซี ปัตตานี ทั้งนี้เพื่อเป็นบริหารต้นทุนการดําเนินงานของธนาคารให้เป็นไปตามเป้าหมาย อย่างไรก็ตาม ธนาคารยังคํานึงถึงลูกค้าที่มีความจําเป็นในการทําธุรกรรมทางการเงินกับไอแบงก์ทุกวัน หรือลูกค้าที่สะดวกทําธุรกรรมในช่วงวันหยุดสุดสัปดาห์ จึงได้พิจารณาเพิ่มสาขาที่เปิดให้บริการทุกวัน อีกจํานวน 5 สาขา ได้แก่ สาขามีนบุรี สาขาบางพลัด สาขาถนนศรีนครินทร์ สาขาถนนวิจิตรไชยบูลย์ จ.นราธิวาส และสาขาถนนภูมาชีพ ยะลา 2 จ.ยะลา ซึ่งแม้ว่าสาขาดังกล่าวจะไม่ได้อยู่ในห้างสรรพสินค้า แต่ก็ทําให้ลูกค้ากลุ่มเป้าหมายใน 5 พื้นที่ใกล้เคียงสามารถใช้บริการไอแบงก์ได้สะดวกทุกวัน”
โดยสาขาที่จะเปิดให้บริการทุกวันทั้ง 5 สาขา จะเริ่มเปิดให้บริการตั้งแต่วันที่ 1 ตุลาคม 2565 เป็นต้นไป ลูกค้าพื้นที่ใกล้เคียงสามารถใช้บริการได้ที่
1.สาขามีนบุรี ตั้งอยู่เลขที่ 286 ถ.สีหบุรานุกิจ แขวงมีนบุรี เขตมีนบุรี กรุงเทพมหานคร 10510 เวลาเปิดบริการ 08.30 – 16.00 น.
2.สาขาบางพลัด ตั้งอยู่ห้องเลขที่ 656,658 โครงการมิตติ้งมอลล์ ถ.จรัญสนิทวงศ์ แขวงบางอ้อ เขตบางพลัด กรุงเทพมหานคร 10700 เวลาเปิดบริการ 09.30 – 17.30 น.
3.สาขาถนนศรีนครินทร์ ตั้งอยู่เลขที่ 1170 ถ.ศรีนครินทร์ แขวงสวนหลวง เขตสวนหลวง กรุงเทพมหานคร 10250 เวลาเปิดบริการ 09.30 – 17.30 น.
4.สาขาถนนวิจิตรไชยบูลย์ ตั้งอยู่เลขที่ เลขที่ 11/2-4 ถ.วิจิตรไชยบูลย์ ต. บางนาค อ.เมือง จ.นราธิวาส 96000 เวลาเปิดบริการ 9.00-15.00 น.
5.สาขาถนนภูมาชีพ ยะลา 2 ตั้งอยู่เลขที่ 24-26 ถ.ภูมาชีพ ต.สะเตง อ.เมืองยะลา จ.ยะลา 95000 เวลาเปิดบริการ 9.00-15.00 น.
ทั้งนี้ สามารถสอบถามรายละเอียดเพิ่มเติมได้ที่ iBank Call Center โทร.1302 หรือ แชททาง Messenger : Islamic Bank of Thailand - ibank (@ibank.th) และ Line : iBank 4 all (@ibank)
รัฐบาลไทย-ข่าวทำเนียบรัฐบาล-DAD ผนึกกำลังรัฐวิสาหกิจ จัดสัมมนาแลกเปลี่ยนความรู้และสร้างเครือข่ายพันธมิตรด้านการบริหารทุนมนุษย์
วันจันทร์ที่ 31 ตุลาคม 2565
DAD ผนึกกําลังรัฐวิสาหกิจ จัดสัมมนาแลกเปลี่ยนความรู้และสร้างเครือข่ายพันธมิตรด้านการบริหารทุนมนุษย์
บริษัท ธนารักษ์พัฒนาสินทรัพย์ จํากัด (DAD Asset Development) ผนึกกําลังหน่วยงานรัฐวิสาหกิจในกลุ่มสาธารณูปการ จัดสัมมนาเพื่อแลกเปลี่ยนความรู้และสร้างเครือข่ายพันธมิตรด้านการบริหารทุนมนุษย์ ยกระดับระบบประเมินผลการปฏิบัติงานและระบบการพัฒนาทรัพยากรมนุษยN
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัด (DAD) เปิดเผยว่า DAD ได้จัดงานสัมมนาเพื่อแลกเปลี่ยนความรู้และสร้างเครือข่ายพันธมิตรด้านการบริหารทุนมนุษย์ในรัฐวิสาหกิจกลุ่มสาธารณูปการ ซึ่งประกอบไปด้วย การประปานครหลวง การประปาส่วนภูมิภาค องค์การจัดการน้ําเสีย การนิคมอุตสาหกรรมแห่งประเทศไทย การเคหะแห่งชาติ และบริษัท ธนารักษ์พัฒนาสินทรัพย์ จํากัด ซึ่งการจัดงานสัมมนาในครั้งนี้สอดคล้องกับระบบประเมินผลรัฐวิสาหกิจ (SE-AM) ด้านการบริหารทุนมนุษย์ ของสายงาน HR และการสนับสนุนจากผู้บริหาร โดยในวันนี้ได้กําหนดประเด็นการแลกเปลี่ยนเรียนรู้ 2 องค์ความรู้ คือ 1. ระบบประเมินผลการปฏิบัติงาน (Performance Management System: PMS) และ 2. ระบบการพัฒนาทรัพยากรมนุษย์ (Human Resources Development: HRD)
ดร.นาฬิกอติภัค กล่าวว่า “การสัมมนาในวันนี้เป็นส่วนสําคัญในการเริ่มต้นสร้างความสัมพันธ์ที่ดี ในการแลกเปลี่ยนข้อมูลและองค์ความรู้ด้านทรัพยากรมนุษย์ระหว่างหน่วยงานรัฐวิสาหกิจในกลุ่มสาธารณูปการ และเป็นแบบอย่างให้กับรัฐวิสาหกิจในกลุ่มอื่น ๆ”
นางแสงทอง ใหม่ยศ รักษาการผู้อํานวยการฝ่ายทรัพยากรบุคคล การเคหะแห่งชาติ กล่าวว่า “หลังจากได้เข้าร่วมงานสัมมนาในครั้งนี้ ได้รับประโยชน์มากกว่าที่คาดคิด ในด้านการบริหารทรัพยากรมนุษย์ ทั้งในเรื่องเกณฑ์การประเมินผลและการประเมินตนเองด้วย ทําให้ทราบจุดแข็งและโอกาสในการปรับปรุงการปฏิบัติงาน นอกจากนี้การจัดงานในลักษณะกลุ่มเล็กๆ แบบนี้ ทําให้สามารถแลกเปลี่ยนความรู้ มุมมอง และแนวทางการแก้ปัญหากันได้อย่างทั่วถึง อีกทั้งยังทําให้เกิดความคุ้นเคยและสามารถรวมตัวเป็นเครือข่ายกันได้อย่างใกล้ชิดมากยิ่งขึ้น และอยากให้มีการจัดกิจกรรมในลักษณะนี้อย่างต่อเนื่อง”
นางสุภามาศ สุทธิบุตร ผู้อํานวยการกองบริหารทรัพยากรบุคคล การนิคมอุตสาหกรรมแห่งประเทศไทย กล่าวว่า “กิจกรรมในครั้งนี้ทําให้ทุกหน่วยงานได้รับประโยชน์ และมีมุมมองในการแก้ปัญหาที่มากขึ้น จากการแบ่งปันประสบการณ์และความรู้ระหว่างหน่วยงาน เช่น เรื่องการประเมินผลการปฏิบัติงานให้เชื่อมโยงกับการจ่ายเงินเดือนและโบนัสของพนักงาน รวมไปถึงการพัฒนาทรัพยากรมนุษย์ทั้งระบบ”
โดยในปี 2564 ที่ผ่านมา DAD สามารถคว้าคะแนนสูงสุดอันดับ 1 จากการประเมินผลการดําเนินงานรัฐวิสาหกิจปี 2564 สาขาสาธารณูปการ ด้วยคะแนนรวม 4.2800 สูงสุดต่อเนื่องเป็นปีที่ 2 ตามระบบการประเมินผลแบบใหม่ ตอกย้ําการเป็นผู้นําองค์กรพัฒนาอสังหาริมทรัพย์ภาครัฐ เพื่อพัฒนาและบริหารทรัพย์สินของรัฐให้เกิดมูลค่าเพิ่มอย่างยั่งยืน มีธรรมาภิบาล โปร่งใส ตรวจสอบได้
รัฐบาลไทย-ข่าวทำเนียบรัฐบาล-นายศักดิ์สยาม ชิดชอบ รัฐมนตรีว่าการกระทรวงคมนาคม ให้ Mr. MORITA Takahiro, Chief Representative, JICA Thailand เข้าพบ
วันอังคารที่ 27 กันยายน 2565
นายศักดิ์สยาม ชิดชอบ รัฐมนตรีว่าการกระทรวงคมนาคม ให้ Mr. MORITA Takahiro, Chief Representative, JICA Thailand เข้าพบ
หารือความร่วมมือทางวิชาการระหว่าง JICA และกระทรวงคมนาคม
นายศักดิ์สยาม ชิดชอบ รัฐมนตรีว่าการกระทรวงคมนาคม ให้ Mr. MORITA Takahiro, Chief Representative, JICA Thailand เข้าพบในโอกาสพ้นจากตําแหน่งหน้าที่ และแนะนํา Chief Representative คนใหม่ Mr. SUZUK Kazuya และได้หารือความร่วมมือทางวิชาการระหว่าง JICA และกระทรวงคมนาคม โดยมีนายชยธรรม์ พรหมศร ปลัดกระทรวงคมนาคม นายพิเชฐ คุณาธรรมรักษ์ อธิบดีกรมการขนส่งทางราง นายเอก สิทธิเวคิน รองผู้ว่าการรถไฟแห่งประเทศไทย นางสาวไตรทิพย์ ศิวะกฤษณ์กุล กรรมการ และรักษาการกรรมการผู้จัดการบริษัท เอสอาร์ที แอสเสท จํากัด ผู้แทนสํานักงานนโยบายและแผนการขนส่งและจราจร และนายประภัทรเผ่า อาวะกุล ผู้อํานวยการกองการต่างประเทศ สํานักงานปลัดกระทรวงคมนาคม เข้าร่วมหารือเมื่อวันที่ 26 กันยายน 2565 ณ กระทรวงคมนาคม
Mr. MORITA ได้อําลารัฐมนตรีว่าการกระทรวงคมนาคมและเจ้าหน้าที่ที่เกี่ยวข้องในโอกาสพ้นจาก ตําแหน่งหน้าที่ และได้แนะนํา Chief Representative คนใหม่ Mr. SUZUKI Kazuya พร้อมนี้ได้รายงานถึงความคืบหน้าโครงการความร่วมมือทางวิชาการระหว่าง JICA และกระทรวงคมนาคม อาทิ โครงการ M-MAP2 (โครงข่ายระบบขนส่งมวลชนทางรางในเขตกรุงเทพมหานครและปริมณฑล) ที่ได้ร่วมศึกษากับกรมการขนส่งทางราง และสถาบันวิจัยและพัฒนาเทคโนโลยีระบบราง (องค์การมหาชน) โครงการความปลอดภัยทางถนนโดยสนับสนุนการบริหารจัดการและโครงสร้างการดําเนินงานให้กับศูนย์ปฏิบัติการความปลอดภัยคมนาคม (TSOC) หน่วยงานที่ตั้งขึ้นใหม่ของกระทรวงคมนาคม และโครงการพัฒนาสมรรถนะการบริหารงานโครงการอุโมงค์ในประเทศไทย เพื่อแลกเปลี่ยนองค์ความรู้ด้านเทคนิควิศวกรรมร่วมกับกรมทางหลวง เป็นต้น
นอกจากนี้ ทั้งสองฝ่ายได้หารือแนวทางการพัฒนาพื้นที่โครงการบางชื่อในระยะถัดไป ทั้งการกําหนดขอบเขตสําหรับให้เอกชนเข้ามาร่วมลงทุนแบบ PPP และการจัดตั้ง Smart Service Company (SSC) เพื่อรองรับพันธกิจการบริหารจัดการพื้นที่สาธารณะและการหมุนเวียนการใช้พลังงานในพื้นที่โครงการฯ เพื่อให้โครงการบางซื่อเป็นต้นแบบในการพัฒนา Smart City และ Transit-oriented development (TOD)เต็มรูปแบบของประเทศไทย พร้อมกันนี้ทางกระทรวงคมนาคมได้นําเสนอถึงแนวคิดการพัฒนาเชิงธุรกิจของโครงการ Land bridge ชุมพร-ระนอง ซึ่งจะเป็นโครงการสําคัญที่ช่วยพัฒนาให้ประเทศไทยเป็นศูนย์กลางการคมนาคมทางน้ําที่สําคัญของภูมิภาค และเป็นโครงการที่สนับสนุนแนวคิดในการพัฒนาระบบการขนส่งที่ยั่งยืน
นายศักดิ์สยาม ชิดชอบ รัฐมนตรีว่าการกระทรวงคมนาคม ได้อวยพร Mr. MORITA Takahiro และขอบคุณสําหรับการสนับสนุนภารกิจของกระทรวงคมนาคมมาตลอดเวลาในห้วงเวลาปฏิบัติหน้าที่ในประเทศไทย รวมถึงการผลักดันนโยบายให้เกิดขึ้นอย่างเป็นรูปธรรมในหลายโครงการ และพร้อมสานต่อการทํางานร่วมกับคณะผู้แทน JICA Thailand ต่อไป
รัฐบาลไทย-ข่าวทำเนียบรัฐบาล-รฟท. ร่วมกับ มูลนิธิช่วยคนตาบอดแห่งประเทศไทย ในพระบรมราชินูปถัมภ์  จัดกิจกรรม “รถไฟไทย ใคร ๆ ก็เที่ยวได้”
วันพฤหัสบดีที่ 1 กันยายน 2565
รฟท. ร่วมกับ มูลนิธิช่วยคนตาบอดแห่งประเทศไทย ในพระบรมราชินูปถัมภ์  จัดกิจกรรม “รถไฟไทย ใคร ๆ ก็เที่ยวได้”
แบ่งปันความสุขให้แก่น้อง ๆ โรงเรียนสอนคนตาบอดกรุงเทพ
เมื่อวันที่ 31 สิงหาคม 2565 การรถไฟแห่งประเทศไทย (รฟท.) กระทรวงคมนาคม ร่วมกับ มูลนิธิช่วยคนตาบอดแห่งประเทศไทยในพระบรมราชินูปถัมภ์ จัดกิจกรรม “รถไฟไทย ใคร ๆ ก็เที่ยวได้” นําคณะครูและนักเรียนจากโรงเรียนสอนคนตาบอดกรุงเทพ นั่งรถไฟ สัมผัสธรรมชาติ เส้นทางกรุงเทพ - กาญจนบุรี เพื่อส่งเสริมการศึกษานอกห้องเรียน ผ่านการเดินทางด้วยรถไฟ โดยมีนายนิรุฒ มณีพันธ์ ผู้ว่าการรถไฟแห่งประเทศไทย พร้อมด้วยคณะผู้บริหาร รฟท. และคณะผู้บริหารจากมูลนิธิช่วยคนตาบอดแห่งประเทศไทย ในพระบรมราชินูปถัมภ์ เข้าร่วมกิจกรรม
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์รฟท. เปิดเผยว่า ความร่วมมือในการจัดกิจกรรม “รถไฟไทย ใคร ๆ ก็เที่ยวได้” เกิดขึ้นมาจากแนวคิดของ นายนิรุฒ มณีพันธ์ ผู้ว่าการ รฟท.ที่ต้องการนําบริการของรฟท. เข้าไปมีส่วนช่วยดูแลรับผิดชอบต่อสังคม และส่งเสริมให้ประชาชนคนไทยทุกคน ได้มีโอกาสเข้าถึงการใช้บริการรถไฟได้อย่างเท่าเทียมกัน โดยในกิจกรรมครั้งนี้ ได้มีการพาน้อง ๆ นักเรียนที่มีความบกพร่องทางการเห็น จากโรงเรียนสอนคนตาบอดกรุงเทพ จํานวน 117 คน นั่งรถไฟไปสัมผัสธรรมชาติและร่วมเรียนรู้ประวัติศาสตร์ในเส้นทางกรุงเทพ - กาญจนบุรี ภายใต้แนวคิด การปลูกฝังให้น้อง ๆ ได้เรียนรู้ในเรื่อง ชาติ ศาสนา พระมหากษัตริย์ และประวัติศาสตร์ที่สําคัญ เพื่อยกระดับการศึกษา พัฒนาทักษะ ด้วยการเรียนรู้นอกสถานที่
“กิจกรรมครั้งนี้ รฟท. ได้จัดขึ้นเพื่อต้องการมอบความสุขให้แก่เด็กและเยาวชนผู้ที่มีความบกพร่องทางการเห็น ได้มีประสบการณ์ในการเดินทางท่องเที่ยว เรียนรู้ธรรมชาติ และสิ่งรอบตัว ผ่านการนั่งรถไฟ ซึ่งจะช่วยให้รู้จักกับสถานีรถไฟ ตู้โดยสาร ไปจนถึงสถานที่ท่องเที่ยวสําคัญที่มีประวัติที่น่าสนใจ ด้วยการเริ่มต้นจากการพาน้อง ๆ เยี่ยมชมสถานีกรุงเทพ (หัวลําโพง) แลนด์มาร์คที่สําคัญของประเทศ ซึ่งเต็มไปด้วยประวัติศาสตร์และเรื่องราววิถีชีวิตคนไทยตั้งแต่อดีตจนถึงปัจจุบัน รวมถึงองค์พระปฐมเจดีย์ จังหวัดนครปฐม สะพานข้ามแม่น้ําแคว ศาลเจ้าพ่อหลักเมือง พระบรมราชานุสาวรีย์ พระบาทสมเด็จพระนั่งเกล้าเจ้าอยู่หัว รัชกาลที่ 3 และสะพานสกายวอล์ก ริมแม่น้ําแควใหญ่ แลนด์มาร์คแห่งใหม่ของจังหวัดกาญจนบุรี
นายเอกรัช กล่าวต่อว่า การนําคณะเดินทางด้วยรถไฟครั้งนี้ ทําให้เด็กและเยาวชนที่มีความบกพร่องทางการเห็นได้มีโอกาสออกไปเรียนรู้โลกกว้าง เสริมสร้างประสบการณ์ชีวิตจากโลกภายนอก ตลอดจนช่วยสร้างภูมิคุ้มกัน ความเชื่อมั่น และการเห็นคุณค่าในตัวเอง ตลอดจนเป็นการเสริมสร้างภาพลักษณ์ คุณภาพชีวิตที่ดีให้แก่เด็กและเยาวชน ซึ่งเป็นไปตามเจตนารมย์ของรฟท. ที่มีความห่วงใยและมุ่งมั่นที่จะยกระดับคุณภาพชีวิต และบริการเดินทางขนส่งทางรางที่ดีแก่พี่น้องประชาชนคนไทยทุกคน
รัฐบาลไทย-ข่าวทำเนียบรัฐบาล-รมว.อว. พร้อมคณะผู้บริหาร อว. ร่วมประชุมคณะกรรมการข้าราชการพลเรือนในสถาบันอุดมศึกษา (ก.พ.อ.)
วันพุธที่ 5 ตุลาคม 2565
รมว.อว. พร้อมคณะผู้บริหาร อว. ร่วมประชุมคณะกรรมการข้าราชการพลเรือนในสถาบันอุดมศึกษา (ก.พ.อ.)
รมว.อว. พร้อมคณะผู้บริหาร อว. ร่วมประชุมคณะกรรมการข้าราชการพลเรือนในสถาบันอุดมศึกษา (ก.พ.อ.)
เมื่อวันที่ 28 กันยายน 2565ศ.(พิเศษ) ดร.เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) พร้อมด้วยดร.ดนุช ตันเทอดทิตย์เลขาธิการ รมว.อว. และรศ.ดร.พาสิทธิ์ หล่อธีรพงศ์รองปลัด อว. เข้าร่วมประชุมคณะกรรมการข้าราชการพลเรือนในสถาบันอุดมศึกษา(ก.พ.อ.) ณ ห้องประชุมศาสตราจารย์วิจิตร ศรีสอ้าน ชั้น 5 อาคารอุดมศึกษา 1 (ถนนศรีอยุธยา) สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (สป.อว.)
รัฐบาลไทย-ข่าวทำเนียบรัฐบาล-บวท. แจ้งปรับทิศทางการวิ่งขึ้นและร่อนลงของอากาศยาน จากกระแสลม
วันจันทร์ที่ 17 ตุลาคม 2565
บวท. แจ้งปรับทิศทางการวิ่งขึ้นและร่อนลงของอากาศยาน จากกระแสลม
บวท. ปรับเส้นทางวิ่งขึ้นและร่อนลงของอากาศยาน ณ ท่าอากาศยานดอนเมือง และท่าอากาศยานสุวรรณภูมิ ในช่วงฤดูหนาว ระหว่างเดือนตุลาคม 2565 ถึง เดือนกุมภาพันธ์ 2566
ดร.ณพศิษฏ์ จักรพิทักษ์ กรรมการผู้อํานวยการใหญ่ บริษัท วิทยุการบินแห่งประเทศไทย จํากัด (บวท.) กระทรวงคมนาคม เปิดเผยว่า เมื่อวันที่ 15 ตุลาคม 2565 ตั้งแต่เวลา 15.04 น. เป็นต้นไป ท่าอากาศยานดอนเมือง มีความจําเป็นต้องปรับเปลี่ยนทิศทางการวิ่งขึ้นและร่อนลงของอากาศยาน จากปกติที่เคยใช้ทางวิ่ง 21 เป็นทางวิ่ง 03 เนื่องจากกระแสลมเปลี่ยนทิศทาง ซึ่งพัดมาจากทางทิศตะวันออกเฉียงเหนือ และมีความเร็วลมค่อนข้างแรงอยู่ที่ 10 - 15 น็อต หรือ 20 - 30 กิโลเมตรต่อชั่วโมง ซึ่งเป็นลักษณะอากาศปกติในช่วงฤดูหนาว
ทั้งนี้ การปรับเปลี่ยนเส้นทางบินดังกล่าว ส่งผลให้อากาศยาน ต้องร่อนลงสู่ท่าอากาศยานดอนเมือง จากทางทิศใต้ โดยการทําการบินผ่านเขตใจกลางเมืองกรุงเทพมหานคร เพื่อเข้าไปลงสู่ท่าอากาศยาน แต่หากลักษณะอากาศของท่าอากาศยานดอนเมือง ในช่วงฤดูหนาวนี้ มีความเร็วลมลดลงเหลือไม่เกิน 10 น็อต หรือ 18 กิโลเมตรต่อชั่วโมง ซึ่งเป็นความเร็วลม ที่ยังอยู่ในค่ามาตรฐานความปลอดภัย ที่อากาศยานสามารถทําการวิ่งขึ้นและร่อนลงตามเส้นทางบินปกติได้ ก็จะกลับมาใช้งานทางวิ่ง 21 ที่ร่อนจากทางทิศเหนือลงทางทิศใต้ตามปกติ
สําหรับท่าอากาศยานสุวรรณภูมิ การปรับใช้เส้นทางบิน จะเป็นไปในลักษณะเดียวกัน คือ อากาศยานจะทําการวิ่งขึ้น และร่อนลง จากทางทิศใต้ขึ้นทางทิศเหนือเช่นกัน
อย่างไรก็ตาม หากมีการเปลี่ยนแปลงของกระแสความเร็วลม ที่เกินกว่าค่ามาตรฐานความปลอดภัยเกิดขึ้นอีก บวท. ก็จําเป็นต้องมีการปรับเส้นทางบินในลักษณะดังกล่าวอีกครั้ง เพื่อความปลอดภัยผู้โดยสารและอากาศยาน ซึ่ง บวท. จะเฝ้าติดตามลักษณะอากาศร่วมกับกรมอุตุนิยมวิทยาอย่างใกล้ชิด จึงขออภัย ในความไม่สะดวกมา ณ โอกาสนี้
รัฐบาลไทย-ข่าวทำเนียบรัฐบาล-รมช.ประภัตร นำทีมลุยโคราช  ติดตามสถานการณ์ ช่วยเหลือพี่น้องเกษตรกรที่ประสบอุทกภัย
วันพฤหัสบดีที่ 20 ตุลาคม 2565
รมช.ประภัตร นําทีมลุยโคราช  ติดตามสถานการณ์ ช่วยเหลือพี่น้องเกษตรกรที่ประสบอุทกภัย
รมช.ประภัตร นําทีมลุยโคราช  ติดตามสถานการณ์ ช่วยเหลือพี่น้องเกษตรกรที่ประสบอุทกภัย
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ติดตามสถานการณ์อุทกภัยในพื้นที่ภาคอีสาน พร้อมเยี่ยมพบปะเกษตรกรผู้ประสบภัยพิบัติ อุทกภัย ด้านปศุสัตว์ ณ ศูนย์พักพิงและอพยพสัตว์ อ.เมือง จ.นครราชสีมา ว่า จังหวัดนครราชสีมาได้รับผลกระทบจากปริมาณฝนตกมากประกอบกับพายุโนรูเคลื่อนที่ผ่านภาคตะวันออกเฉียงเหนือ จึงได้ประกาศเขตพื้นที่ประสบภัยพิบัติแล้ว จํานวน 26 อําเภอ ครอบคลุมพื้นที่ 172 ตําบล 1,653 หมู่บ้าน 27 ชุมชน กระทรวงเกษตรและสหกรณ์และจังหวัดนครราชสีมา ได้ดําเนินการตามมาตรการให้ความช่วยเหลืออย่างเข้มข้น ตั้งแต่ขั้นเตรียมการก่อนเกิดภัย ขณะเกิดภัย และขณะนี้สถานการณ์น้ําดีขึ้นตามลําดับ คาดว่าจะเข้าสู่ภาวะปกติในไม่ช้า หลังจากนั้นจะทําการสํารวจความเสียหาย ทั้งด้านเกษตร ประมง และปศุสัตว์ เพื่อเข้าสู่กระบวนการช่วยเหลือตามระเบียบหลักเกณฑ์ของกระทรวงการคลังต่อไป
“ทางรัฐบาลโดยพลเอกประยุทธ์ จันทร์โอชา นายกรัฐมนตรี และกระทรวงเกษตรฯมีความห่วงใยพี่น้องเกษตรกรเป็นอย่างมาก เมื่อน้ําลดแล้ว หากเกษตรกรพบว่าเกิดความเสียหาย สัตว์ตายหรือสูญหาย ให้แจ้งไปยังเจ้าหน้าที่ตามความเป็นจริง ทางกระทรวงเกษตรฯ จะเร่งดําเนินการช่วยเหลือเยียวยา และขอให้เกษตรกรดําเนินการปรับปรุงข้อมูลทะเบียนเกษตรกรผู้เลี้ยงสัตว์ทุกปี ข้อมูลนี้จะช่วยให้ทางราชการเข้าช่วยเหลือพี่น้องเกษตรกรได้อย่างทันท่วงที สามารถไปขึ้นทะเบียนได้ที่สํานักงานปศุสัตว์อําเภอ นอกจากนั้นยังมี “โครงการสานฝันสร้างอาชีพและยกระดับรายได้เกษตรกร" เพื่อส่งเสริมอาชีพ และฟื้นฟูอาชีพให้เกษตรกรภายหลังจากสถานการณ์คลี่คลาย ซึ่งหากเกษตรกรท่านใดสนใจสามารถประสานกับสํานักงานปศุสัตว์ สํานักงานประมง สํานักงานเกษตร หรือ ธ.ก.ส. ในพื้นที่ได้” รมช.ประภัตร กล่าว
ในการนี้ กระทรวงเกษตรฯ โดยกรมปศุสัตว์ ได้นําหญ้าอาหารสัตว์พระราชทาน จํานวน 200 ฟ่อน
แก่เกษตรกรจํานวน 82 ราย เพื่อนํามาช่วยเหลือแก่สัตว์เลี้ยงของเกษตรกรที่ประสบอุทกภัยในพื้นที่ตําบลหนองไข่น้ํา อําเภอเมืองนครราชสีมา จังหวัดนครราชสีมา ทั้งยังมอบถุงยังชีพ น้ําดื่ม ไข่ไก่จํานวน 200 แผง ชุดเวชภัณฑ์สัตว์ 100 ชุด และมีรถสัตวแพทย์เคลื่อนที่จะดําเนินการให้ความช่วยเหลือ จนกว่าสถานการณ์จะเข้าสู่ภาวะปกติ และตลอดในช่วงฤดูฝน เพื่อความขวัญกําลังใจแก่เกษตรกรต่อไป
รัฐบาลไทย-ข่าวทำเนียบรัฐบาล-โครงการปลูกป่าชายเลนเพื่อประโยชน์จากคาร์บอนเครดิต
วันจันทร์ที่ 5 กันยายน 2565
โครงการปลูกป่าชายเลนเพื่อประโยชน์จากคาร์บอนเครดิต
วันเสาร์ที่ 3 กันยายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลบริหารทรัพยากรธรรมชาติอย่างสมดุล
โดยดําเนินโครงการปลูกป่าชายเลนเพื่อประโยชน์จากคาร์บอนเครดิต เป้าหมายพื้นที่ 300,000 ไร่ ใน 23
จังหวัด เป็นเวลา 10 ปี คือ พ.ศ.2565 – 2574
เพื่อให้ภาคเอกชนและชุมชนชายฝั่งเข้ามามีส่วนร่วมดําเนินการลดก๊าซเรือนกระจกตามความสมัครใจ
ตลอดจนปรับตัวสู่การเป็นสังคมคาร์บอนต่ํา
ให้ประเทศไทยบรรลุเป้าหมายความเป็นกลางทางคาร์บอนภายในปี ค.ศ.2050
และบรรลุเป้าหมายการปล่อยก๊าซเรือนกระจกสุทธิเป็นศูนย์ ภายในปี ค.ศ.2065
ตามกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ
รวมถึงช่วยให้มีพื้นที่ป่าชายเลนเพิ่มขึ้นอย่างรวดเร็วและมีการบํารุงรักษาต่อเนื่อง 10-30 ปี
เป็นแหล่งสร้างอาชีพ สร้างรายได้แก่ชุมชนชายฝั่งอย่างยั่งยืน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ดีอีเอส โดยกรมอุตุนิยมวิทยา ร่วมกับ APCC จัดการประชุม APEC Climate Symposium 2022 (APCS 2022) เพื่อแลกเปลี่ยนความรู้
วันพฤหัสบดีที่ 15 กันยายน 2565
ดีอีเอส โดยกรมอุตุนิยมวิทยา ร่วมกับ APCC จัดการประชุม APEC Climate Symposium 2022 (APCS 2022) เพื่อแลกเปลี่ยนความรู้
ดีอีเอส โดยกรมอุตุนิยมวิทยา ร่วมกับ APCC จัดการประชุม APEC Climate Symposium 2022 (APCS 2022) เพื่อแลกเปลี่ยนความรู้
วันที่ 15 ก.ย.65 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานในพิธีเปิดการประชุม APEC Climate Symposium 2022 (APCS 2022) ในหัวข้อ “การเสริมสร้างความสามารถในการปรับตัวต่อการเปลี่ยนแปลงสภาพภูมิอากาศของเอเปคด้วยแอปพลิเคชันปัญญาประดิษฐ์ (Enhancing APEC Resilience through AI Applications in Climate Change Adaptation)” โดยมีนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ดร.ชมภารี ชมภูรัตน์ อธิบดีกรมอุตุนิยมวิทยา พร้อมด้วย Dr. Do-ShikShin ผู้อํานวยการศูนย์ภูมิอากาศของเอเปค (APCC) Dr. Jin-Ho Yoo ผู้อํานวยการกองศึกษาวิจัยและบริการภูมิอากาศของ APCC ผู้แทนในที่ประชุม ผู้บริหาร ผู้เชี่ยวชาญ นักวิทยาศาสตร์ นักอุตุนิยมวิทยา นักวิชาการ นักวิจัย ผู้ให้บริการอุตุนิยมวิทยา และผู้มีส่วนได้ส่วนเสียที่ดําเนินการเกี่ยวข้องกับด้านสภาพอากาศ ภูมิอากาศ การจัดการภัยพิบัติและการเปลี่ยนแปลงสภาพภูมิอากาศในเอเปค ประมาณ 300 คน เข้าร่วมผ่านสื่อออนไลน์
*************************
รัฐบาลไทย-ข่าวทำเนียบรัฐบาล-รัฐบาลเตือนร้านธงฟ้าอย่าทำผิดเงื่อนไขหรือเอาเปรียบผู้บริโภค
วันอังคารที่ 13 กันยายน 2565
รัฐบาลเตือนร้านธงฟ้าอย่าทําผิดเงื่อนไขหรือเอาเปรียบผู้บริโภค
วันเสาร์ที่ 10 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลห่วงใยผู้บริโภค เตือนร้านธงฟ้าราคาประหยัดพัฒนาเศรษฐกิจท้องถิ่น อย่าฉวยโอกาสเอาเปรียบประชาชน โดยที่ผ่านมาได้มีการเพิกถอนสิทธิร้านธงฟ้าไปแล้ว 121 ราย ความผิดส่วนใหญ่ เช่น รับแลกวงเงินในบัตรสวัสดิการแห่งรัฐเป็นเงินสด คิดค่าบริการจากลูกค้าที่ชําระสินค้าด้วยบัตรสวัสดิการแห่งรัฐ จําหน่ายสินค้าให้ผู้ใช้สิทธิคนละครึ่งแพงกว่าลูกค้าที่ชําระด้วยเงินสด และไม่ปิดป้ายแสดงราคาสินค้า หากประชาชนพบร้านค้ามีพฤติกรรมเอาเปรียบผู้บริโภค หรือทําผิดหลักเกณฑ์เงื่อนไขต่าง ๆ ร้องเรียนได้ที่ สายด่วนกรมการค้าภายใน 1569 หรือ ที่สํานักงานพาณิชย์จังหวัดทุกแห่งทั่วประเทศ ร้านค้าที่ทําผิดจะถูกดําเนินคดีตามกฎหมาย เพิกถอนสิทธิการเป็นร้านธงฟ้า และตัดสิทธิการรับชําระเงินจากบัตรสวัสดิการแห่งรัฐ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ มีกำหนดการเดินทางเป็นประธานร่วมกับนายกรัฐมนตรี สปป. ลาว พิธีวางศิลาฤกษ์โครงการก่อสร้างสะพานมิตรภาพไทย - ลาว แห่งที่ 5 (บึงกาฬ - บอลิคำไซ) วันที่ 28 ตุลาคม 2565
วันพุธที่ 26 ตุลาคม 2565
โฆษกรัฐบาลเผย นายกฯ มีกําหนดการเดินทางเป็นประธานร่วมกับนายกรัฐมนตรี สปป. ลาว พิธีวางศิลาฤกษ์โครงการก่อสร้างสะพานมิตรภาพไทย - ลาว แห่งที่ 5 (บึงกาฬ - บอลิคําไซ) วันที่ 28 ตุลาคม 2565
โฆษกรัฐบาลเผย นายกฯ มีกําหนดการเดินทางเป็นประธานร่วมกับนายกรัฐมนตรี สปป. ลาว พิธีวางศิลาฤกษ์โครงการก่อสร้างสะพานมิตรภาพไทย - ลาว แห่งที่ 5 (บึงกาฬ - บอลิคําไซ) วันที่ 28 ตุลาคม 2565
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ในวันศุกร์ที่ 28 ตุลาคม 2565 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกําหนดการเดินทางเป็นประธานร่วมกับ นายพันคํา วิพาวัน นายกรัฐมนตรีสาธารณรัฐประชาธิปไตยประชาชนลาว ในพิธีวางศิลาฤกษ์โครงการก่อสร้างสะพานมิตรภาพไทย - ลาว แห่งที่ 5 (บึงกาฬ - บอลิคําไซ) ณ บริเวณพื้นที่โครงการก่อสร้างสะพานมิตรภาพไทย - ลาว แห่งที่ 5 อําเภอเมืองบึงกาฬ จังหวัดบึงกาฬ แขวงบอลิคําไซ สาธารณรัฐประชาธิปไตยประชาชนลาว
โฆษกประจําสํานักนายกรัฐมนตรีเปิดเผยว่า พิธีวางศิลาฤกษ์โครงการก่อสร้างสะพานมิตรภาพไทย-ลาวแห่งที่ 5 นี้ เป็นไปตามที่นายกรัฐมนตรีทั้งสองฝ่ายได้เห็นชอบร่วมกันในช่วงที่นายกรัฐมนตรี สปป. ลาวเยือนไทยเมื่อวันที่ 1 - 2 มิถุนายน 2565 โดยสะพานมิตรภาพฯ แห่งที่ 5 นี้ มีความยาว 1.35 กิโลเมตร แบ่งเป็นฝั่งไทย 0.815 กิโลเมตร และฝั่งลาว 0.535 กิโลเมตร สะพานแห่งนี้จะช่วยเพิ่มทางเลือกในการคมนาคมขนส่งระหว่างไทยกับ สปป. ลาว และส่งเสริมความเชื่อมโยงในอนุภูมิภาคระหว่างไทย - ลาว - เวียดนามบนเส้นทางหมายเลข 8 (R8) เชื่อมต่อกับมณฑลกว่างสีของจีนได้สะดวกยิ่งขึ้นด้วย ซึ่งคาดว่าสะพานแห่งนี้จะแล้วเสร็จในเดือนเมษายน 2567
ในการเดินทางครั้งนี้ นายกรัฐมนตรีจะมีโอกาสได้หารือทวิภาคีกับนายพันคํา วิพาวัน นายกรัฐมนตรี สปป. ลาว เพื่อกระชับความสัมพันธ์ระหว่างกันในฐานะเพื่อนบ้านที่ใกล้ชิด ทั้งในรูปแบบทวิภาคีและพหุภาคี ซึ่งทั้งไทยและ สปป. ลาว ต่างต้องการที่จะผลักดันความเชื่อมโยงระหว่างกัน เพื่อสนับสนุนการพัฒนาร่วมกัน
รัฐบาลไทย-ข่าวทำเนียบรัฐบาล-พม. เร่งช่วยชายสูงอายุป่วยเรื้อรัง ไร้คนดูแล รับเข้าสงเคราะห์ในบ้านบางแคด่วน
วันจันทร์ที่ 31 ตุลาคม 2565
พม. เร่งช่วยชายสูงอายุป่วยเรื้อรัง ไร้คนดูแล รับเข้าสงเคราะห์ในบ้านบางแคด่วน
พม. เร่งช่วยชายสูงอายุป่วยเรื้อรัง ไร้คนดูแล รับเข้าสงเคราะห์ในบ้านบางแคด่วน
เมื่อวันที่ 29 ตุลาคม 2565 นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า วันนี้ กระทรวง พม. โดย นายกิตติ อินทรกุล รองอธิบดีกรมพัฒนาสังคมและสวัสดิการ พร้อมด้วยศูนย์คุ้มครองคนไร้ที่พึ่งกรุงเทพมหานคร ศูนย์พัฒนาการจัดสวัสดิการสังคมผู้สูงอายุบ้านบางแค และศูนย์ช่วยเหลือสังคม สายด่วน พม. โทร. 1300 ร่วมกันลงพื้นที่ชุมชนวัดมงคลวนาราม เขตจอมทอง กรุงเทพฯ เพื่อเร่งช่วยเหลือผู้สูงอายุที่ประสบปัญหาทางสังคม หลังจากได้รับการประสานขอความช่วยเหลือจากประธานชุมชนวัดมงคลวนาราม
นายจุติ กล่าวเพิ่มเติมว่า ชายดังกล่าวอายุ 65 ปี ป่วยเรื้อรังเป็นวัณโรค สภาพร่างกายผอม มีอาการไอและมีเสมหะ ต้องใส่ผ้าอ้อมสําเร็จรูป สามารถช่วยเหลือตนเองได้เพียงเล็กน้อย แต่ยังได้เข้ารับการรักษาพยาบาลด้วยสิทธิตามบัตรหลักประกันสุขภาพถ้วนหน้า และได้รับเบี้ยยังชีพผู้สูงอายุ เดือนละ 600 บาท นอกจากนี้ ชายดังกล่าวอาศัยอยู่เพียงลําพังในห้องเช่าที่ถูกจัดไว้เป็นห้องเก็บของ เนื่องจากภรรยาเสียชีวิตแล้ว แต่ได้รับความช่วยเหลือจากประธานชุมชนวัดมงคลวรารามในการให้อาศัยอยู่ชั่วคราว โดยจัดหาอาหารและจ้างเพื่อนบ้านคอยดูแล วันละ 100 บาท ทั้งนี้ กระทรวง พม. โดยกรมกิจการผู้สูงอายุ ได้ดําเนินการรับตัวชายดังกล่าวเข้าไว้ในการสงเคราะห์ที่ศูนย์พัฒนาการจัดสวัสดิการสังคมผู้สูงอายุบ้านบางแค อีกทั้งประสานหน่วยงานที่เกี่ยวข้องเพื่อติดตามหาญาติพี่น้องของชายดังกล่าวต่อไป
รัฐบาลไทย-ข่าวทำเนียบรัฐบาล-แนะประชาชนตรวจสอบการเตือนภัยมิจฉาชีพจากแหล่งข้อมูลทางการ เชื่อถือได้ก่อนแชร์ข้อความ  ด้านใบสั่งจราจรเช็คประวัติและความถูกต้องได้ทั้งเว็บไซต์ของ สตช. และแอปพลิเคชัน “ทางรัฐ”
วันพฤหัสบดีที่ 22 กันยายน 2565
แนะประชาชนตรวจสอบการเตือนภัยมิจฉาชีพจากแหล่งข้อมูลทางการ เชื่อถือได้ก่อนแชร์ข้อความ  ด้านใบสั่งจราจรเช็คประวัติและความถูกต้องได้ทั้งเว็บไซต์ของ สตช. และแอปพลิเคชัน “ทางรัฐ”
แนะประชาชนตรวจสอบการเตือนภัยมิจฉาชีพจากแหล่งข้อมูลทางการ เชื่อถือได้ก่อนแชร์ข้อความ  ด้านใบสั่งจราจรเช็คประวัติและความถูกต้องได้ทั้งเว็บไซต์ของ สตช. และแอปพลิเคชัน “ทางรัฐ”
วันที่ 22 กันยายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากที่ปัจจุบันได้มีมิจฉาชีพได้หลอกลวงประชาชนผ่านช่องทางการสื่อสารต่าง ๆ ทั้งคอลเซ็นเตอร์ โซเชียลมีเดีย ซึ่งข้อมูลข่าวสารแจ้งเตือนจากหน่วยงานต่าง ๆ ได้ทําให้ประชาชนระมัดระวังตัวเองมากยิ่งขึ้น แต่ได้มีบางกรณีที่ประชาชนส่งข้อความแจ้งเตือนระหว่างกันเองและกลายเป็นข้อมูลเท็จจนสร้างความสับสนในหมู่ประชาชนได้
เช่นล่าสุด ได้มีการส่งต่อข้อความในโซเชียลมีเดียเกี่ยวกับเอกสารแจ้งค่าปรับของสํานักงานตํารวจแห่งชาติ (สตช.) โดยระบุว่า เอกสารแจ้งค่าปรับที่ไม่มีภาพรถขณะกระทําผิดประกอบมาด้วย เป็นเอกสารปลอมและเป็นการหลอกลวงจากแก๊งมิจฉาชีพที่เปลี่ยนรูปแบบไป อย่าสแกนชําระเงินเด็ดขาดเพราะจะถูกดูดเงินจากบัญชี กรณีนี้ ทาง สตช. ได้ชี้แจงแล้วว่าข้อความที่ส่งต่อดังกล่าวเป็นข้อความเท็จ ขอให้ประชาชนหยุดส่งต่อ เนื่องจากเอกสารแจ้งค่าปรับที่ไม่มีภาพประกอบนั้น เป็นเอกสารสําหรับการแจ้งเตือนครั้งที่ 2 หลังจากเตือนในเอกสารที่ส่งครั้งแรก (มีภาพประกอบ) แล้ว ผู้กระทําผิดไม่ดําเนินการชําระค่าปรับ
น.ส.ไตรศุลี กล่าวว่า ในส่วนของข้อมูลการแจ้งเตือนต่างๆ โดยเฉพาะในเรื่องที่สร้างผลกระทบ ขอให้ประชาชนยึดข้อมูลที่ออกจากหน่วยงานรัฐเป็นหลัก หรือหากพบข้อมูลที่ส่งต่อจากกลุ่มเพื่อน คนในครอบครัว หรือคนรู้จัก ขอให้มีการตรวจสอบจากแหล่งที่น่าเชื่อถือก่อนส่งต่อ เช่นกรณีของใบสั่งจราจรนี้สามารถตรวจสอบความถูกต้อง ประวัติ และรายละเอียดของใบสั่งจราจรทั้งหมดของตนเองได้จากช่องทางของ สตช. ทางเว็บไซต์ http://ptm.police.go.th
นอกจากนี้ ประชาชนยังสามารถตรวจสอบผ่านแอปพลิเคชัน “ทางรัฐ” ซึ่งเป็นแอปพลิเคชั่นที่รวบรวมบริการออนไลน์ของหน่วยงานรัฐไว้ในที่เดียว ล่าสุดได้เพิ่มบริการสําหรับการตรวจสอบใบสั่งจราจรออนไลน์ โดยจะแจ้งทั้งรายการใบสั่งจราจร ที่ค้างชําระและที่ชําระแล้ว รายละเอียดในใบสั่ง และสามารถชําระค่าใบสั่งจราจรผ่าน QR Code ได้ทันที โดยไม่ต้องไปเสียค่าปรับที่โรงพัก สาขาของธนาคาร หรือจุดรับชําระค่าปรับ
ประชาชนสามารถดาวน์โหลดแอปพลิเคชั่นทางรัฐ ได้จากทั้ง App Store สําหรับผู้ใช้เครื่องมือสื่อสารระบบ iOS และ Google Play Store สําหรับผู้ใช้ระบบ Android โดยค้นหาคําว่า “ทางรัฐ” หรือไปที่ https://czp.dga.or.th/cportal/sdk/landing/index.html
.............................
รัฐบาลไทย-ข่าวทำเนียบรัฐบาล-นายกรัฐมนตรี ประกอบพิธีวางศิลาฤกษ์สะพานมิตรภาพไทย-ลาว แห่งที่ 5
วันศุกร์ที่ 28 ตุลาคม 2565
นายกรัฐมนตรี ประกอบพิธีวางศิลาฤกษ์สะพานมิตรภาพไทย-ลาว แห่งที่ 5
วันศุกร์ที่ 28 ตุลาคม 2565
ต่อจากนี้ไป ขอเชิญรับฟังไทยคู่ฟ้า
วันนี้(28ต.ค.65) พลเอก ประยุทธ์ จันทร์โอชา นายกรัฐมนตรี
ประกอบพิธีวางศิลาฤกษ์โครงการก่อสร้างสะพานมิตรภาพไทย-ลาว แห่งที่ 5 บึงกาฬ-บอลิคําไซ
ร่วมกับนายพันคํา วิพาวัน นายกรัฐมนตรีสาธารณรัฐประชาธิปไตยประชาชนลาว ณ
บริเวณพื้นที่โครงการก่อสร้างสะพานมิตรภาพไทย-ลาว แห่งที่ 5 อ.เมืองบึงกาฬ จ.บึงกาฬ
และที่สาธารณรัฐประชาธิปไตยประชาชนลาว โดยโครงการนี้เป็นสะพานข้ามแม่น้ําโขงความยาวรวม 1,350
เมตร เชื่อมการเดินทางจาก ต.ไคสี อ.เมืองบึงกาฬ จ.บึงกาฬ ของประเทศไทย เข้ากับ เมืองปากซัน
แขวงบอลิคําไซ ของประเทศลาว เป็นทางเลือกใหม่ในการคมนาคมระหว่างประเทศ
ส่งเสริมความเชื่อมโยงในอนุภูมิภาคไทย-ลาว-เวียดนาม ตลอดจนมณฑลกว่างสีของประเทศจีนให้สะดวกยิ่งขึ้น
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี